Kohli, kumble
వారిద్దరి మధ్య విభేదాలు!
హైదరాబాద్‌: టీమిండియా కెప్టెన్‌ విరాట్‌ కోహ్లీ, కోచ్‌ అనిల్‌ కుంబ్లే మధ్య బేధాభిప్రాయాలు ఉన్నట్లు తెలుస్తుంది. కోచ్‌ కుంబ్లే అనుసరిస్తున్న వ్యూహాలు కోహ్లీకి నచ్చడం లేదు. అందువల్లే కోహ్లీ, కుంబ్లే మధ్య దూరం పెరిగినట్లు కనిపిస్తుంది. ఈకారణంగానే ఇటీవల బోర్డు కొత్త కోచ్‌కు దరఖాస్తులు ఆహ్వానించినట్లు అర్థమవు తుంది. ప్రస్తుతం ఛాంపియన్‌్‌స ట్రోఫీలో ఆడేం దుకు వెళ్లిన టీమిండియా జట్టుకు కోచ్‌ కుంబ్లే ఇస్తున్న సలహాలు, సూచనలు నచ్చడంలేదని టీమ్‌ సభ్యులే అంటున్నట్లు ఊహాగానాలు వినిపిస్తున్నాయి. అయితే కోచ్‌, కెప్టెన్‌ మధ్య దూరాన్ని తగ్గించేందుకు బిసిసిఐ అడ్వైజరీ ప్యానల్‌ ప్రయత్నాలు చేస్తున్నట్లు కూడా వార్తలు వినిపిస్తున్నాయి. బోర్డు అడ్వైజరీ ప్యానల్‌లో గంగూలీ, సచిన్‌, లక్ష్మణ్‌లు ఉన్నారు. ఈము గ్గురూ ఇప్పుడు కోహ్లీ, కుంబ్లే మధ్య సయోధ్య కుదిర్చేందుకు ప్రయత్నాలు ముమ్మరం చేశారు. ఛాంపియన్స్‌ ట్రోఫీ తర్వాత కోచ్‌ కుంబ్లే కాంట్రాక్టు ముగుస్తుంది. ఆతర్వాత కొత్త కోచ్‌ను ఎంపిక చేయాల్సి ఉంటుంది. దీనికోసం బోర్డు ఇప్పటికే దరఖాస్తులను ఆహ్వానిస్తున్నా మాజీ సీనియర్లు ఎవరూ స్పందించడం లేదని కూడా తెలుస్తోంది. కెప్టెన్‌ కోహ్లీకి మాజీ కోచ్‌ రవిశాస్త్రి వ్యూహాలు బాగా నచ్చినట్లు అడ్వైజరీ ప్యానల్‌ ద్వారా తెలుస్తోంది.
కానీ శాస్త్రిని అకస్మాత్తుగా తప్పించి కుంబ్లేను గతేడాది క్రితమే కోచ్‌గా తీసుకొచ్చారు. కానీ ఇప్పుడు కుంబ్లే పదవీకాలం ముగిసిన తర్వాత ఆస్థానాన్ని మళ్లీ ఆక్రమించేం దుకు రవిశాస్త్రి ఆసక్తిగా లేనట్లు తెలుస్తోంది. ఇక మాజీ డాషింగ్‌ ఓపెనర్‌ వీరెంద్ర సెహ్వాగ్‌ను కోచ్‌ పదవికోసం దరఖాస్తు చేసుకోవాలని బోర్డు కోరినట్లు తెలుస్తుంది. కానీ ట్విట్టర్‌ గేమ్‌లో బిజీగా మారిన వీరూ కూడా కోచ్‌ పదవిని చేపట్టేందుకు ఇంట్రస్ట్‌గా లేనట్లే చెప్పేశాడు. ఇక రాహుల్‌ ద్రావిడ్‌ కూడా కోచ్‌ పదవి కోసం దరఖాస్తు చేసుకోవడం లేదని తెలుస్తోంది. ఈనేపథ్యంలో విదేశీ కోచ్‌ టామ్‌ మూడీ ఒక్కడే కోచ్‌ పదవి కోసం బిసిసిఐ చేసిన ఆహ్వానాన్ని స్వీకరిస్తున్నట్లు తెలుస్తోంది. కుంబ్లే, కోహ్లీల మధ్య భేదాభిప్రాయాలను పరిష్కరిస్తేనే టీమిం డియా బలపడే అవకాశాలున్నాయని అడ్వైజరీ ప్యానల్‌ భావిస్తుంది. ఈనేపథ్యంలో ముగ్గురు సీనియర్లను కోహ్లీ కుంబ్లే స్టయిల్‌ గేమ్‌ ప్లాన్‌ను నచ్చచెప్పే ప్రయత్నం చేస్తున్నారు. ఇటీవల ముగిసిన ఆస్ట్రేలియా సిరీస్‌ చివర్లో కుంబ్లే, కోహ్లీ మధ్య భేదాభిప్రాయాలు పుట్టుకొచ్చినట్లు తెలుస్తోంది.